
Kúpos-hengeres hajtás koronakerekének léc-típusú szerszámmal való lefejtése

A kúpos-hengeres hajtás egy speciális formája a fogaskerék kapcsolásoknak, arra lett kifejlesztve, hogy kis térfogat mellett nagy nyomatékot közvetítsen. Ilyen eset a helikopterek rotor tengelyének meghajtása is. Ezt a fajta hajtást részletesen tárgyalja Litvin A fogaskerékkapcsolás elmélete című könyvében. A fogaskerékpár lefejtését kerék típusú szerszámmal végzik, különösen Fellow típusú egyenes fogú metszőkerékkel.
A dolgozat bemutatja a tányérkerék léc-típusú szerszámmal való lefejtésének sajátosságait. A szimuláció szemlélteti, a szabvány léc által a csonkakúpba vágott fogprofilt. A jelenleg használt fogasléc egyenes fogazású. Az ezzel az eljárással generált tányérkerék kapcsolható lesz az ugyanezzel a léccel generált hengeres fogaskerékkel.
A modellezés Autocad környezetben történik, a program AutoLISP programozási nyelv használatával van megírva. A program először megkapja a bemenő adatokat, amelyek a fogszám, a modul, a koronakerék szélessége és a kúp alapja és generátora által bezárt szög. Miután elvégzi a szükséges számításokat, elkészíti a fogasléc és a tányérkerék testmodelljeit, majd elvégzi a kivonásos műveletet.
A szimuláció több, különböző bemenő adat mellett is vizsgálva volt. Elsősorban a fogalámetszés került vizsgálat alá. A programot használva meg lehet határozni a minimális fogszámot a generátorszög függvényében, így elkerülvén a fogalámetszést. Ezzel az eljárással alá lehet támasztani a matematikai számításokat, melyek erre vonatkoznak.



